
Da se u našoj zemlji kriju još mnogi tragovi na- 
slijeđa klasične civilizacije pokazuje i primjer 
pronalaska epigrafskog spomenika u širem po- 
dručju Jajca. Prilikom građevinskih radova za 
kopanje temelja svoje kuće (cca 10 m udaljeno 
od seoske osnovne škole), mještanin Ivo Jurišić 
u selu Donja Šibenica pronašao je rimsku stelu. 
Navedeni lokalitet se nalazi na desnoj strani ri- 
jeke Vrbas, na području Dnoluke, ispod uzvisine 
Hum (nadm. vis. 1162 m) udaljen nekih 7 km 
cestom od centra Jajca. 

Nažalost, pronađena stela je značajno ošteće- 
na i nedostaje joj lijeva strana, uključujući i dio 
odgovarajućeg teksta. Nakon pronalaska, stela je 
prenesena u lapidarij Franjevačkog samostana u 
Jajcu. Desetak metara od kuće je seoski put, ko- 
jeg mještani nazivaju rimski ili turski put. Na oko 
pedesetak metara ispod škole se nalazi lokalitet 
Crkvina za koji mještani kazuju da se na njemu 
nalazila crkva. 1 

Do danas na području sela Šibenice nisu regi- 
strirani arheološki ostaci. Širi lokalitet na kome 
je pronađena stela se zove Crkvina što svakako, 
toponomastički posmatrano, indicira na posto- 
janje određenih arheoloških formacija na ovom 
području iz perioda antike, a otkriće stele dodat- 
no potvrđuje. U selu se nalazi još jedan jedan lo- 
kalitet koji nosi naziv Gradina. 

Ono što je sada jasno jeste da se ovdje nala- 
zilo određeno naselje čiji je rang, veličinu ili broj 
građevina teško preciznije odrediti. Generalno 
govoreći, šire područje Jajca je veoma bogato 


1 Autori se zahvaljuju Tvrtku Zrili iz Jajca koji je prvi upo- 
zorio autore na otkriće stele i okolnosti njenog pronalaska. 
Njegovim zaslugama natpis je i spasen te prenesen u lapida- 
rij Franjevačkog muzeja u Jajcu. 


nalazima iz antike. Na užem području gradske 
jezgre konstatirano je nekoliko nalaza rimske 
provenijencije koji su uglavnom bili upotrebljeni 
kao spolije. Ipak, najznačajnije otkriće je hram 
boga Mitre iz III ili IV stoljeća koji se nalazi is- 
pod same starogradske jezgre. Treba spomenuti 
i još nekoliko nalaza upotrijebljenih kao spolija. 
U istočni vanjski zid tvrđave uzidan je ulomak 
vijenca s prikazom bukranija, a kapitel pilastra 
pronađen je u mahali Zagrad. Uz Volujački put 
kod Papaz ili Banjalučke kapije otkrivena je ka- 
snoantička nekropola s jednom grobnicom na 
svod i dvije zidane grobnice, od čega je jedna po- 
krivena kamenim pločama na dvije vode, a jedna 
pokrivena ravnom pločom. 2 

Također, u okruženju Jajca registrirane su zna- 
čajnije antičke aglomeracije. Tu treba prije svega 
spomenuti lokalitet Metaljku na Carevom polju 
gdje je registriran proizvodno-stambeno-reli- 
gijski kompleks. Prilikom građevinskih radova 
ovdje se nailazi na temelje zgrada, brojne ostatke 
metalne troske, a pronađeno je i nekoliko zna- 
čajnih pokretnih spomenika među kojima treba 
istaći dva žrtvenika, od kojih je jedan posvećen 
vrhovnom rimskom božanstvu - Jupiteru, potom 
korintski kapitel, fragmente stuba, željezne ingote 
itd. 3 Isto tako, na lokalitetu Nadvoda na Carevom 
polju pronađen je veoma značajan reljef s prika- 
zom dva Silvana u edikuli, i pet Nimfi u edikuli 
što je jedinstven slučaj na području Bosne i Her- 
cegovine. 4 


2 Paškvalin 1970, 29-38 

3 Bujak 2013, u štampi. 

4 Paškvalin 1964, 151-155. Reljef se danas nalazi u zbirci 
Franjevačkog samostana u Jajcu. 

Značajnije antičke aglomeracije nalazile su se 
i u današnjim Divičanima. Temelji rimskih zgra- 
da, ulomci dva rimska natpisa, reljef rimskog 
konjanika, dvije kasnoantičke grobnice na svod 
te kasnoantički sarkofazi samo su dio nalaza pro- 
nalaženih ovdje, pretežno na lokalitetu Crkvina, 
što još više ističe značaj ovog područja u antici. 5 
Na Gradini u Podmilačju registrirano je rimsko 
utvrđenje, 6 u Kuprešanima je pronađen fragmen- 
tirani rimski spomenik s natpisom, 7 a u Vincu je 
otkrivena kasnoantička grobnica na svod. 8 

Dimenzije sačuvanog dijela stele iz Donje Ši- 
benice su: visina 75 centimetara, širina 46 centi- 
metara, a debljina 18 centimetara. Sačuvani tekst 
i rekonstrukcija natpisa glasi: 

D(is) [M(anibus)] 

P(ublio) Ael(io) Da[— q(ui)[ 
fuit an(nos) L[— et] 

Licccani[ae — coniu-] 

5 gi eius q(uae) f[uit annos ... et] 

Basseana[e —] 

meae q(uae) f(uit) [annos—]. 

P(ublius?) Ael(ius?) Pro[cu-?] 

[lus ?]EXTI[ — ] 


Prijevod: Bogovima Manima, Publiju Ebju 
Da... koji je bio star godina 50 (?), Licani supruzi, 
koja je bila stara godina (?), i Baseni mojoj koja 
je bila stara godina (?) , Pubbje Elije Prokul, ?? 
Tekstnokritički komentar sačuvanog natpisa: 
U drugom redu iza slova P i iza L uklesan je 
trokutast znak. U trećem redu nakon slova T i N 
uklesan je trokutast znak. U četvrtom redu slo- 
vo iza N nije sasvim sigurno, sačuvane su negdje 
dvije trećine okomite haste (I ?), ab se dopuna 
čini najvjerovatnijom. Navedeno ime moglo bi 
biti gentilno, odnosno pseudogentilno ime izve- 
deno iz domaćeg imena, a u ovom slučaju bi to 
najvjerovatnije bilo ime Liccan-us,-a. 

U petom redu poslije prvog I i iza slova S 
uklesan je trokutast znak. Slovo koje se nalazilo 
iza Q u gornjem dijelu je oštećeno, pa nije sasvim 
sigurno, da se radi o slovu F. Slovo N u šestom 
redu izgleda kao da je u bgaturi sa A (AN), tako 
da nije isključeno, da je ovdje uklesano imenu 
Basseana. Srodstvena veza koja bi se navezivala 


5 Paškvalin 1988, 174; Lovrenović 2007, 58. 

6 Čremošnik 1988, 178. 

7 Marijanović 1988, 182; Sergejevski 1951, 305. 

8 Paškvalin 1959, 156. 



Sl. 1. Fragment stele izDonje Šibenice kod Jajca 
(Foto: Tvrtko Zrile) 

na meae u slijedećem retku možda je coniugi kao 
kod gornjih dviju osoba. 

Slovo F u sedmom redu je oštećeno u gor- 
njem dijelu, ali je čitanje sigurno. Kada je u pita- 
nju osmi red ne može se potvrditi da je ime bilo 
napisano u nominativu, možda navedena osoba 
nije ona koja je podigla spomenik, ab se to čini 
naj vj er ovatnij im . 

Deveti red je dosta loše očuvan, te daje mo- 
gućnost dvojake rekonstrukcije. Naime, na lije- 
voj strani ovog reda teksta nedostaju otprilike 
tri slova. Sačuvani tekst možda je ostatak ime- 
na. Druga mogućnost je da se radi o formub ех 
tejestamentoj. Ipak, to je malo vjerovatno jer 
posljednje djelimično sačuvano slovo ne izgleda 
kao gornji zaključak slova E. 

Prema sačuvanim ostacima teksta može se 
otpribke procijeniti, da na desnoj strani fab naj- 
manje 5-7 slova u pojedinim riječima, odnosno 
negdje polovina prvobitnog teksta. Ispred slova 

D u prvom redu uklesan je bršljanov list, a iza 
slova D trokutast znak, koji se najvjerojatnije na- 
lazio u sredini natpisnog polja, odnosno ako je 
bilo uklesano i slovo S kao skraćenica za sacrum, 
onda treba računati sa još većim oštećenjem tek- 
sta na desnoj strani. 9 

Fragment natpisa koji je sačuvan ukazuje 
kroz svoju onomastiku na ranu fazu procesa ro- 
manizacije, a sam spomenik se može datirati u II 
stoljeće nove ere. Osobe navedene na spomeniku 
rimski civitet dobijaju u periodu vladavine cara 
Hadrijana ( Caesar Publius Aelius Traianus Ha- 
drianus Buccellanus Augustus, 117-138. god.). To 
nesumnjivo otkriva Hadrijanov gentilni nomen 
Aelius koji se pojavljuje u onomastičkoj strukturi 
imena u drugom i osmom redu. Međutim, pri- 
sustvo domaćih imena Licanus i Basana ukazuje 
na ranu fazu romanizacije, odnosno na II stoljeće 
nove ere. Nažalost zbog oštećenosti spomenika, 
samo na osnovu atributa meae, koji se jedini ja- 
sno uočava na spomeniku, može se zaključiti da je 
u pitanju porodični sepulkralni spomenik. Lična 
imena navedena na ovom epigrafskom spomeni- 
ku su poredana prema starosnoj dobi pokojnika. 
Zanimljivo je, da su godine starosti, kako se čini 
kod sve tri osobe u proteklom vremenu u obliku 
„koji je bio star u vrijeme kad je podignut spome- 
nik“ ili ,,za vrijeme smrti toliko i toliko godina“. 
Na osnovu sačuvanog teksta može se procjeni- 
ti da su bila uklesana imena četiri osobe. Stari- 
je dvije osobe (broj za godine starosti kod prve 
osobe počinje sa L, što znači da je osoba imala 
najmanje 50 godina) su navedene od drugog do 
petog retka i po svemu sudeći radi se o muškar- 
cu i ženi sa građanskom imenskom formulom. 
Muškarac Publije Elije Da- možda je bio otac od 
Publija Elija Pro..., a Liccanija njegova majka. 
Eventualno majčino ime je dosta rijetko. Prema 
Mocsy, onomastički oblik Liccanus se pojavljuje 
samo na jednom spomeniku iz Panonije. 10 Ime 
u ženskom rodu se javlja također samo u Pano- 
niji Superior. * 11 Osnovica Licc je prema Wilkesu i 
Alfoldyu prisutna kod panonskih naroda, ali se 

9 Ovu priliku koristimo da se zahvalimo dr. Milanu Lo- 
venjaku, docentu sa Odsjeka za arheologiju, Filozofskog 
fakulteta u Ljubljani za stručnu pomoć pri rekonstukciji i 
analizi teksta spomenika. 

10 Mdcsy, 1983, 164. 

11 D(is) M(anibus) / Cal(purnio?) Severo / Cl(audiae) 
Liccan(a)e / coniugis / Cl(audio) Calvo / filio et / Ulp(iae) 
Proballae / an(norum) V Iustinfus?) / filfius?) fecit parenti- 
bus / h(ic) s(iti) s(unt) (CIL III, 11051.) 


može pronaći i kod Delmata i ilirskih naroda u 
Crnoj Gori. 12 Sudeći po zaključcima spomenutih 
naučnika, ime koje je na ovom epigrafskom spo- 
meniku uklesano u četvrtom redu je vjerovatno 
domaćeg porijekla. Za sada, ovo je prvi spome- 
nik iz BiH na kome se pojavljuje ovaj praenomen. 

Pridjev meae dobar je pokazatelj da je ime u 
šestom redu ženskog roda i da se odnosi na lič- 
nost jer se prisvojni pridjevi te vrste obično ne 
koriste kada se želi iskazati pripadnost nekoj 
administrativno-pravnoj jedinici (provinciji, res 
publici, koloniji ili municipiju). 13 Ženska osoba 
Bassena ili Basseana je u nekoj srodstvenoj vezi 
sa osobom koja je podigla spomenik, najvjerojat- 
nije njegova žena. Možda je ispred toga imena u 
petom retku bilo i žensko gentilno ime, pa je i ta 
osoba imala imensku formulu rimske građanke. 
Osnovica Bass pojavljuje se na nekolicini natpisa 
u Britaniji, Noriku, Narbonitanskoj Galiji, Mezi- 
ji Superior i Panoniji. 14 U tom slučaju osnovica 
imena bi se mogla dovesti u vezu s keltskim po- 
rijeklom. Ipak takav zaključak bi bio preuranjen 
ukoliko se ima u vidu da indoevropska imena 
različitih etničkih skupina često imaju isti kori- 
jen. Slično ime u ženskom rodu se pojavljuje na 
jednom spomeniku iz Hispanije, a to je ime Ba- 
ssemia. 15 Na spomeniku iz Jajca jasno se uočava 
grafema N, dok je na spomenutom natpisu iz Hi- 
spanije uklesana grafema M, tako da su dva razli- 


12 Takva imena su Liccais i Liccai. (Wilkes 2001, 92-93; 
Alf51dy 1965, 42-43). Prema Mocsy postoje četiri onoma- 
stička oblika sa osnovicom Licc: Liccaius, Liccanus, Licco i 
Liccus. Pojavljuje se, gledano statistički, puno češće na pro- 
storu Panonije nego Dalmacije. Tako naprimjer, Liccaius se 
pojavljuje na sedam natpisa u Panoniji, a u Dalmaciji na tri. 
(Mocsy 1983, 164). Ne treba odbaciti mogućnost da je u pi- 
tanju i keltski onomastički oblik koji se pojavljuje i u Nori- 
ku, Galiji Belgici i Panoniji Superior, provincijama koje su u 
velikoj mjeri bile naseljene i keltskim stanovištvom. 

13 Sličan oblik pojavljuje se u nazivu jedne kolonije iz Numi- 
dije i na prvi pogled fonetički sistem izgleda dosta slično, ali 
ipak rekonstrukcija natpisa ne ukazuje na istovjetnost. Tekst 
spomenika iz Numidije glasi: Imp(eratoribus) Cae(saribus) / 
P(ii)s Fel(icibus) / Aug(ustis) / aram sa/cra(m) coloni / B(—) 
assensu / ddd(ominorum) nnn(ostrorum)(AE 1894, 00140 = 
AE 1993, 01766.) 

14 Lorincz 2005, 113. 

15 Ех iussu Matris deum / pro salute imperii / tauribolium fe- 
cit Publicius / Valerius Fortunatus thalamas / suscepit crionis 
Porcia Bassemia / sacerdote Aurelio Stephano / dedicata VIII 
Kal(endas) April(es) / Pio Proculo co(n)s(ulibus) (CIL II-VII, 
00234 = CIL II, 05521 = D 04139 = CCCA-05, 00177 = AE 
1962, + 00267). 

čita imena u pitanju . 16 U ilirskoj onomastici ovo 
ime se do sada nije pojavljivalo, što ne znači da se 
ime ne može tretirati kao mogući dio upravo il ir- 
skog imenskog korpusa. Vrlo je moguće da se ov- 
dje radi o novom, do sada nepoznatom il irskom 
imenu. Budući da spomenik pripada ranoj fazi 
procesa romanizacije, nije neobično što upravo 
ženska osoba i dalje ima domaće ime. Primijetno 
je i na primjerima drugih sredina koje su nase- 
ljavali Iliri da su žene tradicionalno duže zadr- 
žavale svoju izvornu, ilirsku onomastiku. Upravo 
se konzervativnost ilirskih žena ogledala kroz 
njihovu onomastiku . 17 Nije rijetkost da muški 
članovi porodice imaju potpunu rimsku onoma- 
stiku, dok žene i dalje, i nakon dobijanja rimskog 
građanstva, imaju domaća imena. I ovaj spome- 
nik iz Jajca bi se mogao svrstati u tu kategori- 
ju. Imena uklesana u drugom, petom i osmom 
redu, za koja se sa sigurnošću može utvrditi da 
su muška, pripadaju tipičnim rimskim imenima, 
te su imala punu rimsku onomastičku formulu 
koja podrazumijeva praenomen, genitilni nomen 
i cognomen. Puna struktura imena je na prostoru 
Bosne i Hercegovine puno češće upotrebljavana 
na spomenicima iz I i II stoljeća nego na onima iz 
kasnijeg razdoblja, što je još jedan od argumena- 
ta za dataciju ovog spomenika u II stoljeće. 

*** 

Na osnovu svega izloženog, za natpis iz Do- 
nje Šibenice se može reći da predstavlja intere- 
santno svjedočanstvo jednog vremena u kome 
je proces romanizacije bio u svojoj početnoj fazi 
na ovim područjima. Spomenik se može datira- 
ti u II stoljeće. U pitanju je porodični nadgrobni 
spomenik za čije je podizanje najvjerovatnije bio 
zaslužan Publije Elije Pro... naveden u osmom 
redu. On je vjerovatno sin od Publija Elija Da.. i 
Liccanije.., i muž od ženske sobe sa imenom Ba- 
ssena ili Basseana. 

Karakteriše ga prisustvo domaće onomastike 
koja ukazuje na tradicionalnu konzervativnost 
antičkog čovjeka u BiH. Iako je teško precizira- 
ti da li su imena Liccanus i Bassena ilirskog ili 
keltskog porijekla, ona su dosta rijetka i nadopu- 
njuju korpus onomastičkih elemenata ne samo 


16 Ne treba isključiti ni mogućnost klesarske greške. Takve 
greške nisu rijetkost kada je riječ o provincijalnoj epigrafiji. 

17 Šačić 2012, 104. 


Bosne i Hercegovine, već i cjelokupne teritorije 
nekadašnjeg Rimskog carstva. 


Summary 

Epigraphic monument from Donja 
Šibenica near Jajce 

The paper deals with the newly discovered Roman 
stele from the village of Donja Šibenica in Jajce. Stele 
was discovered accidentally during the construction 
works. Unfortunately, only a fragment of the monu- 
ment is preserved. Yet, much of the inscription on the 
fragment is preserved which allows the partial recon- 
struction of the text written on the sepulchral monu- 
ment. Stela can be dated to the second century AD 
and it is characterized by the presence of onomastics 
of the indigenous local population which has not yet 
been Romanized. 

